turjo4nis/wikipedia-bn-dump-20250701 huggingface dataset:
১৯৯২ ক্রিকেট বিশ্বকাপ ফাইনাল

বেনসন এন্ড হেজেস বিশ্বকাপ বা ১৯৯২ ক্রিকেট বিশ্বকাপ ফাইনাল খেলাটি আইসিসি’র পরিচালনায় ২৫ মার্চ তারিখে মেলবোর্ন ক্রিকেট গ্রাউন্ডে অনুষ্ঠিত হয়। ব্যবসায়িক অংশীদারীত্বের কারণে এ প্রতিযোগিতাটি বেনসন এন্ড হেজেস বিশ্বকাপ নামে পরিচিতি পায়। প্রথমবারের মতো দিন/রাতে অনুষ্ঠিত ও তীব্র প্রতিদ্বন্দ্বিতাপূর্ণ খেলায় ইমরান খানের অধিনায়কত্বে পাকিস্তান ক্রিকেট দল ২২ রানের ব্যবধানে ইংল্যান্ড ক্রিকেট দলকে পরাভূত করে। এরফলে দলটি প্রথমবারের মতো বিশ্বকাপ ট্রফি নিজেদের করে নেয়। বিশ্বকাপের ফাইনালটি ইংল্যান্ডের বাইরে দ্বিতীয়বার ও অস্ট্রেলিয়ায় প্রথমবারের মতো আয়োজন করা হয়। ৮৭,১৮২জন দর্শক চূড়ান্ত খেলাটি উপভোগ করে ও স্টেডিয়ামটি কানায় কানায় পূর্ণ ছিল।

পাকিস্তানের ওয়াসিম আকরাম ম্যান অব দ্য ম্যাচ ও নিউজিল্যান্ডের মার্টিন ক্রো প্লেয়ার অব দ্য টুর্নামেন্টের পুরস্কার লাভ করেন।

বিবরণ 
সেমি-ফাইনালে বিজয়ের ফলে চারবার প্রচেষ্টার পর পাকিস্তান প্রতিযোগিতায় প্রথমবারের মতো চূড়ান্ত খেলায় অংশগ্রহণের সুযোগ পায়। টসে জয়ী হয়ে পাকিস্তান ব্যাটিংয়ে নামে। শুরুতে ডেরেক প্রিঙ্গল দ্রুত দুই উইকেট লাভ করলেও তৃতীয় উইকেট জুটিতে ইমরান খান ও জাভেদ মিয়াঁদাদ ১৩৯ রান যোগ করার মাধ্যমে ইনিংসের ভিত শক্ত করেন। এ জুটি শুরুতে বেশ ধীরগতিতে রান তুলেছিলেন। ড্রপ ক্যাচের বদৌলতে ইমরান খান পার পেয়ে যান। পরবর্তীতে ইনজামাম-উল-হকের ৩৫ বলে ৪২ এবং ওয়াসিম আকরামের ঝড়োগতিতে ১৮ বলে ৩৩ রানের ফলে বাজেভাবে শুরু হওয়া দলীয় ইনিংসকে ৬ উইকেটে ২৪৯ রানে উন্নীতকরণের মাধ্যমে ব্যাপক সহায়তা করেন।

মুশতাক আহমেদের গুগলিতে বিভ্রান্ত হয়ে গ্রেইম হিক আউট হলে ইংল্যান্ডও প্রারম্ভিকভাবে ধাক্কা খায়। নীল ফেয়ারব্রাদার ও অ্যালান ল্যাম্ব দলের রান ১৪১/৪-এ নিয়ে যান। ৮৭,০০০-এরও অধিকসংখ্যক দর্শকের সম্মুখে ওয়াসিম আকরাম পুনরায় বোলিং করতে এসে অল-রাউন্ডার ইয়ান বোথামকে শূন্য রানে আউট করাসহ ল্যাম্ব ও ক্রিস লুইসের উইকেট পান। ফলে ইংল্যান্ড ২২৭ রানে অল-আউট হয় ও ২২ রানের পার্থক্যে ইমরান খান তার ওডিআইয়ের শেষ উইকেট নেন রিচার্ড ইলিংওয়ার্থকে আউট করার মাধ্যমে। এরফলে পাকিস্তান দল তাদের প্রথম বিশ্বকাপ শিরোপা লাভ করে।

তথ্যসূত্র

বহিঃসংযোগ 

Cricket World Cup 1992 from Cricinfo
1992 Cricket World Cup

১৯৯২ ক্রিকেট বিশ্বকাপ
ক্রিকেট বিশ্বকাপ ফাইনাল
১৯৯২-এ ক্রিকেট
ব্রায়ান অলড্রিজ

ব্রায়ান লেসলি অলড্রিজ, কিউএসএম (জন্ম: ৩০ জুন, ১৯৪০) ক্রাইস্টচার্চে জন্মগ্রহণকারী নিউজিল্যান্ডের অবসরপ্রাপ্ত পেশাদার ক্রিকেট খেলোয়াড় ও পেশাদার ক্রিকেট আম্পায়ার। এছাড়াও তিনি নিউজিল্যান্ড ক্রিকেটের পরিচালনায় জাতীয় আম্পায়ারিং ম্যানেজারের দায়িত্ব পালন করেছেন।

১৯৮৬ থেকে ১৯৯৫ সাল পর্যন্ত সময়কালে অলড্রিজ ২৬টি টেস্ট খেলা ও ৪৫টি একদিনের আন্তর্জাতিক খেলা পরিচালনা করেছেন। তন্মধ্যে সেরা ঘটনা ছিল, ইংল্যান্ড ও পাকিস্তানের মধ্যে মেলবোর্ন ক্রিকেট গ্রাউন্ডে অনুষ্ঠিত ১৯৯২ সালের ক্রিকেট বিশ্বকাপ ফাইনাল খেলাটি ওয়েস্ট ইন্ডিয়ান আম্পায়ার স্টিভ বাকনরের সাথে পরিচালনা করা।

ক্রিকেট প্রশাসনে তার অনবদ্য ভূমিকার কথা স্বীকার করে তাকে ২০১২ সালে নববর্ষের সম্মাননা হিসেবে কুইন্স সার্ভিস মেডেল প্রদান করা হয়।

তথ্যসূত্র

বহিঃসংযোগ 
 

নিউজিল্যান্ডের টেস্ট ক্রিকেট আম্পায়ার
১৯৪০-এ জন্ম
জীবিত ব্যক্তি
নিউজিল্যান্ডের একদিনের আন্তর্জাতিক ক্রিকেট আম্পায়ার
কুইন্স সার্ভিল পদক গ্রহীতা
২০২১-এ মৃত্যু
ক্রাইস্টচার্চের ক্রীড়াবিদ
নিউজিল্যান্ডীয় ক্রিকেটার
অম্বালিকা

অম্বালিকা (Hindi: अम्‍बालिका) হলেন কাশীরাজের কনিষ্ঠতমা কন্যা। তিনি রাজা বিচিত্রবীর্যের দ্বিতীয় স্ত্রী এবং পাণ্ডুর জননী।

ইতিহাস 
ভীষ্ম অম্বা ও অম্বিকার সাথে তাকে স্বয়ম্বরসভা হতে হরণ করে আনেন। বিচিত্রবীর্য অম্বিকাকে বেশি সময় দেওয়ায় তিনি তার স্বামীর রথের সারথি সুহত্র বা শতকর্মার সাথে সম্পর্কে জড়িয়ে পড়েন এবং অধিরথ নামে একটি পুত্রের জন্ম দেন। ভীষ্ম এই কথা জানতে পেরে অধিরথকে সুহত্রের হাতে দিয়ে প্রাসাদ ছেড়ে বেরিয়ে যেতে বলেন। এই অধিরথই ছিলেন কর্নের পালক পিতা। বিচিত্রবীর্য নিঃসন্তান অবস্থায় মারা যান। এসময় ইনি শ্বশ্রূ সত্যবতীর অনুরোধে ঋষি বেদব্যাসের আশ্রমে যান নিয়োগের জন্য। নিয়োগের সময় অম্বালিকা ব্যাসের ভয়ঙ্কর চেহারা দেখে ভয়ে পাণ্ডুবর্ণ হয়ে যান। এজন্য এঁর পুত্র পাণ্ডুবর্ণ হয়ে জন্মান। পাণ্ডু পাণ্ডবদের পিতা। তিনি শেষ জীবন ভগিনী অম্বিকা ও শ্বশ্রূ সত্যবতীর সাথে তপস্বিনীর ন্যায় অতিবাহিত করেন।

তথ্যসূত্র 

মহাভারতের চরিত্র
মহাভারত
ক্রাসটোজ লাইকেন

ক্রাস্টোজ লাইকেন একধরনের লাইকেন যা একটি ক্রাস্টের  (ক্রাস্টোজ) মত অর্থাৎ আস্তরণের  মত জন্মায় এবং এর ধারকের উপর ঘনিষ্ঠভাবে বিস্তৃত থাকে। লাইকেন গঠিত হয় শৈবাল এবং ছত্রাকের একত্রে অবস্থানের ফলে। দুইটি ভিন্ন জীবের এরূপ সহাবস্থানকে মিথোজীবিতা বলে। লাইকনের মিথোজীবিতাকে আংশিক পরজীবীতাও বলা হয়ে থাকে। বিভিন্নপ্রকার লাইকেনের মধ্যে এদের সংখ্যাই তুলনামূলকভাবে বেশি।

ক্রাস্টোজ লাইকেন এর ধারকের (পাথর, গাছ, ফুটপাত অথবা মাটি) সাথে সাধারণত এমনভাবে লেগে থাকে যে ধারককে নষ্ট না করে এদের ধারক থেকে আলাদা করা যায় না। ফোলিয়োজ লাইকেনের সাথে তুলনা করলে বলা যায়, এই লাইকেনের ক্রাস্ট কোনমতে পাতার মত তুলে নিলে নিচে কোন ত্বক (কর্টেক্স) অবশিষ্ট থাকে না; অর্থাৎ এর একটিমাত্র কর্টেক্স রয়েছে। কিন্তু ফোলিয়োজ লাইকেনের ঊর্ধ্ব ও নিম্ন কর্টেক্স উভয়ই রয়েছে। ক্রাস্টোজ লাইকেন সাধারণত চ্যাপ্টা ও ক্ষুদ্রাকার হয়ে থাকে।

নামকরণ
"ক্রাস্টোজ" শব্দটি এসেছে ল্যাটিন শব্দ "crustōsus" থেকে যার অর্থ আস্তরণ (ত্বক) দ্বারা ঢাকা। ক্রাস্টোজ লাইকেন এর ধারককে ঢেকে ফেলে বলে এর এরূপ নামকরণ করা হয়েছে।

শ্রেণিবিভাগের ভিত্তি
লাইকেনকে বিভিন্ন মানদণ্ডের ভিত্তিতে শ্রেণিবিভাগ করা যায়। দেহের বৃদ্ধি পাওয়ার ধরন, আকৃতি ও ধারকের সাথে আটকে থাকার রীতি দেখে লাইকেনকে তিন ভাগে ভাগ করা হয়েছে। এগুলো হচ্ছেঃ ফোলিয়োজ লাইকেন, ফ্রুটিকোজ লাইকেন ও ক্রাস্টোজ লাইকেন।

প্রকারভেদ
লাইকেনসমূহের মধ্যে ফোলিয়োজ এবং ফ্রুটিকোজ লাইকেনের আকার ত্রিমাত্রিক হওয়ায় এদের মধ্যে প্রকারভেদ হওয়ার সম্ভাবনা বেশি। তবে দ্বিমাত্রিক ক্রাস্টোজ লাইকনেও প্রকারভেদ দেখা যায়। যেসমস্ত ক্রাস্টোজ লাইকেন এর ধারকের ভেতর জন্মায় তাদের এন্ডোসাব্সট্রাটাল (endosubstratal) বলে। মাটির উপর ধারকের রং-এর পরিবর্তণ ও লাইকনের স্পোর সৃষ্টিকারী অঙ্গ ব্যতীত কিছুই দেখা যায় না। পাউডারের মত বা দানাদার ক্রাস্টোজ লাইকেনকে বলা হয় লেপ্রোজ এবং এদের থ্যালাসের সীমা অস্পষ্ট থাকে। ক্রাস্টোজ লাইকেনে অল্প সংখ্যক ফাটল থাকলে তাকে অবিচ্ছিন্ন এবং বেশি ফাটল থাকলে তাকে রাইমোস বলে। যে সমস্ত ক্রাস্টোজ লাইকেন প্রজাতি ধারকে খণ্ড খণ্ড হয়ে জন্মায় তাদের অ্যারিওলেট(Areolate) বলে। যেমনঃ Acarospora (অথবা Pleopsidium)। মনে হতে পারে যে, অ্যারিওলেট হচ্ছে রাইমোসের ফাটলের বৃদ্ধির পরিণাম। তবে তাদের মধ্যে মৌলিক পার্থক্য রয়েছে। অ্যারিওলেটের ফাটলের উভয়দিকে ফটোবায়েন্ট কোষ অর্থাৎ সালোকসংশ্লেষণ করতে পারে এমন কোষ রয়েছে কিন্তু রাইমোসে এগুলো ফাটলের একদিকে রয়েছে। আবার অ্যারিওলেটের থ্যালাসের খণ্ড গুলো গোলাকার হলে এদের বুলেট বলে এবং থ্যালাসের প্রান্তের খণ্ড মাঝের খণ্ড থেকে বড় এবং ধারক থেকে কিছুটা বিচ্ছিন্ন হয়ে ফোলিয়োজ লাইকেনের মত দেখালে তাকে লোবেট বলে। যে সমস্ত ক্রাস্টোজ লাইকেন ধারকে নিমজ্জিত থাকে এবং কেবল ফ্রুটিং বডি বাইরে থাকে তাদের এন্ডোলিথিক এবং যেগুলো উদ্ভিদের টিস্যুতে নিমজ্জিত থেকে বড় হতে থাকে তাদের এন্ডোফ্লইডিক অথবা এন্ডোফ্লইডাল বলে। স্কুয়ামুলোজ লাইকেন কি ক্রাস্টোজ লাইকেন নাকি স্বতন্ত্র লাইকেন তা নিয়ে উদ্ভিদবিজ্ঞানীদের মধ্যে মতপার্থক্য রয়েছে।

তথ্যসূত্র

লাইকেন
অটোকার কোবরা

দ্য কোবরা () হল তুর্কী উৎপাদন প্রতিষ্ঠান অটোকার কর্তৃক নির্মিত একটি ইনফ্যান্ট্রি মোবিলিটি বাহন, যাতে এইচএমএমডব্লিউভি এর কিছু যন্ত্রাংশ এবং প্রযুক্তিগত উপকৌশল ব্যবহার করা হয়েছে।

ব্যবহারকারীগণ

গ্যালারি

তথ্যসূত্র

বহিঃসংযোগ 

 Explosives and Small Arms Test carried out in 1997.
 Otokar of Turkey

সামরিক যানবাহন
সোহরাব হোসেন (রাজনীতিবিদ)

সোহরাব হোসেন (জন্ম. ১৯২১- মৃত্যু্‌. ১৯৯৮) বাংলাদেশের একজন রাজনীতিবিদ ছিলেন। মৃত্যুর পূর্ব পর্যন্ত তিনি বৃহত্তর যশোর জেলা আওয়ামী লীগের সভাপতি ও মাগুরা মহকুমা আওয়ামী লীগের সভাপতির দায়িত্ব পালন করেন।

জীবনের প্রথমার্ধ 
সোহরাব হোসেন ১৯২১ সালে মাগুরার ভায়না গ্রামে এক সম্ভ্রান্ত মুসলিম পরিবারে জন্ম নেন । ১৯৪৬ সালে রংপুর কারমাইকেল কলেজ থেকে ডিস্টিঙ্কশন্ সহ বি.এস.সি পাশ করে যশোহর জেলা স্কুলে শিক্ষক হিসাবে যোগদান করেন। ১৯৪৮ সনে তিনি শিক্ষকতার পেশা ত্যাগ করে ঢাকা বিশ্ববিদ্যালয়ে আইন বিষয়ে ভর্তি হন। ১৯৫২ সালে ভাষা আন্দোলনে সক্রিয় ভূমিকা পালন করেন এবং এলএলবি পাশ করে ১৯৫৪ সালে মাগুরা বারে যোগদান করেন।

রাজনৈতিক জীবন 
ছাত্র জীবনে কমরেড আব্দুল হক এবং তত্কালীন বৃটিশবিরোধী আন্দোলনে জড়িত ছিলেন এবং ১৯৪৮ সালে তিনি তত্কালিন ছাত্রনেতা শেখ মুজিবুর রহমানের সংস্পর্শে আসেন। ১৯৬৬ সাল পর্যন্ত তিনি মাগুরা আওয়ামী লীগের সাধারণ সম্পাদক ছিলেন। ১৯৬৮ থেকে ১৯৭২ সাল পর্যন্ত বৃহত্তর যশোহর জেলা আওয়ামী লীগের সভাপতির দায়িত্ব পালন করেন। ১৯৬২ সালে তিনি পাকিস্তান জাতীয় পরিষদে মাগুরা-নড়াইল আসন থেকে জাতীয় সংসদ সদস্য নির্বাচিত হন। ১৯৭০ সালের সাধারণ নির্বাচনে তিনি ২য় সর্বোচ্চ ভোটের ব্যবধানে পাকিস্তান জাতীয় পরিষদের সদস্য নির্বাচিত হন।

স্বাধীনতা যুদ্ধ ও পরবর্তী 
স্বাধীনতা যুদ্ধ চলাকালিন সময়ে তিনি মুজিব নগর সরকারের অন্যতম নীতি নির্ধারকের দায়িত্ব পালন করেন। তিনি স্বাধীন বাংলাদেশে প্রথম মন্ত্রী পরিষদের বন, মৎস্য ও পশু পালন মন্ত্রনালয়ের দায়িত্ব গ্রহণ করেন।  পরবর্তীতে তিনি গণপুর্ত ও নগর উন্নয়ন মন্ত্রণালয়ের মন্ত্রী হিসাবে দায়িত্বপ্রাপ্ত হন।

মৃত্যু 
জনাব সোহরাব হোসেন ১৯৯৮ সালের ২৬ জানুয়ারি ৭৭ বছর বয়সে মৃত্যুবরণ করেন। তাকে মাগুরার ভায়না গ্রামস্থ পৌর গোরস্থানে সমাহিত করা হয় ।

তথ্যসূত্র 

১৯২১-এ জন্ম
১৯৯৮-এ মৃত্যু
ঢাকা বিশ্ববিদ্যালয়ের প্রাক্তন শিক্ষার্থী
বাংলা ভাষা আন্দোলনের সক্রিয় কর্মী
বাংলাদেশ আওয়ামী লীগের রাজনীতিবিদ
বাংলাদেশের মন্ত্রী
মাগুরা জেলার রাজনীতিবিদ
শেখ মুজিবুর রহমানের দ্বিতীয় মন্ত্রিসভার সদস্য
শেখ মুজিবুর রহমানের তৃতীয় মন্ত্রিসভার সদস্য
বাংলাদেশের স্বাধীনতা যুদ্ধে জড়িত ব্যক্তি
মাগুরা জেলার আইনজীবী
মোশতাক আহমেদের মন্ত্রিসভার সদস্য
বাংলাদেশের গৃহায়ন ও গণপূর্তমন্ত্রী
শেখ মুজিবুর রহমানের চতুর্থ মন্ত্রিসভার সদস্য
বাংলাদেশ কৃষক শ্রমিক আওয়ামী লীগের কেন্দ্রীয় কমিটির সদস্য
বাংলাদেশের মৎস্য ও প্রাণিসম্পদমন্ত্রী
বাংলাদেশের দুর্যোগ ব্যবস্থাপনা ও ত্রাণ মন্ত্রী
পাকিস্তান জাতীয় পরিষদ সদস্য ১৯৬২-১৯৬৫
বাংলাদেশ কৃষক শ্রমিক আওয়ামী লীগের রাজনীতিবিদ
শেখ মুজিবুর রহমানের প্রথম মন্ত্রিসভার সদস্য
২০১০-১১ জিম্বাবুয়ে ক্রিকেট দলের বাংলাদেশ সফর

জিম্বাবুয়ে ক্রিকেট দল ১-১২ ডিসেম্বর, ২০১০ তারিখ পর্যন্ত বাংলাদেশ সফর করে। সফরে দলটি বাংলাদেশ ক্রিকেট দলের বিরুদ্ধে ৫টি একদিনের আন্তর্জাতিকে অংশ নেয়।

প্রস্তুতিমূলক খেলা

দলের সদস্য

ওডিআই সিরিজ

১ম ওডিআই

২য় ওডিআই

৩য় ওডিআই

৪র্থ ওডিআই

৫ম ওডিআই

পরিসংখ্যান

তথ্যসূত্র 

২০১০-এ জিম্বাবুয়ের ক্রিকেট
২০১০-১১ আন্তর্জাতিক ক্রিকেট প্রতিযোগিতা
জিম্বাবুয়ে ক্রিকেট দলের বাংলাদেশ সফর
২০১০-এ জিম্বাবুয়ীয় ক্রীড়া
২০১০-এ বাংলাদেশী ক্রিকেট
২০১০-এ বাংলাদেশী ক্রীড়া
২০০০-০১ থেকে বাংলাদেশের ক্রিকেট মৌসুম
পারিসা তাবরিজ

পারিসা তাবরিজ (জন্ম ১৯৮৩) একজন ইরানী-মার্কিন কম্পিউটার নিরাপত্তা বিশেষজ্ঞ। ফোর্বস তাদের, "থার্টি আন্ডার থার্টি" (প্রযুক্তি শিল্পে অবদানকারী ৩০ বছরের কমবয়সী ৩০ জন অগ্রদূত) তালিকায় তার নাম অন্তর্ভুক্ত করেছে।

বর্তমানে তিনি স্বনিয়োজিত, সুরক্ষা রানী বা সিকিউরিটি প্রিন্সেস হিসেবে গুগলের জন্যে কাজ করছেন এবং গুগলের ব্রাউজার ক্রোমের ৩১ সদস্যের একটি নিরাপত্তা দলের প্রধান হিসেবে দায়িত্বপ্রাপ্ত। এই দলের কাজই হচ্ছে গুগল ক্রোমের নিরাপত্তা নিশ্চিত করা।

প্রাথমিক জীবন
তাবরিজ পোলিশ-মার্কিন মা এবং ইতালীয়-অভিবাসী বাবার ঘরে জন্ম নেন। তার মা সেবিকা এবং বাবা চিকিৎসক। তারবিজ শিকাগোর শহরতলিতে বেড়ে ওঠেন। দুই ভাইয়ের মধ্যে তিনি বড়। অবসরে তার আগ্রহ আলোকচিত্র এবং শিলা আরোহণ। যুক্তরাষ্ট্রের ইলিনয় বিশ্ববিদ্যালয় থেকে তিনি কম্পিউটার প্রকৌশল বিষয়ে স্নাতক এবং স্নাতকোত্তর ডিগ্রী অর্জন করেন।

কর্মজীবন
তিনি স্নাতকোত্তরের পর বেতার নেটওয়ার্কিং নিরাপত্তা বিষয়ে গবেষণার পাশাপাশি গোপনীয়তা প্রযুক্তি উন্নত করতে পদক্ষেপ গ্রহণ করেন। ২০০৭ সালে স্নাতক শেষ করার মাত্র কয়েক মাস পরই তিনি গুগলে যোগদান করেন।

তথ্যসূত্র

বহিঃসংযোগ
 
 "Google's 'Security Princess:' Meet Parisa Tabriz, the 31-year-old Iranian-American hacker who protects the tech giant from cyber criminals" MailOnline, October 4, 2014.
 An article about Tabriz on Persian Deutsche Welle
 Google’s 'Security Princess' Leads A Team Of Hackers Paid To Think Like Criminals

১৯৮৩-এ জন্ম
জীবিত ব্যক্তি
ইরানি বংশোদ্ভূত মার্কিন ব্যক্তি
পোলীয় বংশোদ্ভূত মার্কিন ব্যক্তি
কম্পিউটার নিরাপত্তার সাথে যুক্ত ব্যক্তি
গুগলের কর্মচারী
ইলিনয় বিশ্ববিদ্যালয়ের প্রাক্তন শিক্ষার্থী
তথ্য প্রযুক্তিতে জড়িত ব্যক্তি
মুহাম্মদ বালামি

আবু আলি মুহাম্মদ বালামি () (আমিরাক বালামি () ও বালামি ই কুচাক (, "Bal'ami the Younger") নামেও পরিচিত) ছিলেন একজন পারসিয়ান ইতিহাসবিদ, লেখক ও সামানি সাম্রাজ্যের উজির।

জীবনী
তিনি মার্ভের লাশজার্দ শহরে জন্মগ্রহণ করেন। এটি সেসময় সামানি সাম্রাজ্যের অংশ ছিল। তিনি ছিলেন আবুল ফাদল আল বালামির (Bal'am-i Buzurg; “Bal'ami the Elder” নামেও পরিচিত) সন্তান। মুহাম্মদ বালামি প্রথম আবদুল মালিকের শাসনের শেষের দিকে উজির নিযুক্ত হন এবং তার উত্তরসুরি প্রথম মনসুরের শাসনামলেও দায়িত্বপালন করেন। আবু সাইদ গারদিজির মতে মুহাম্মদ বালামি ৯৭৪ সালের মার্চে উজিরের দায়িত্বে থাকাবস্থায় মৃত্যুবরণ করেন। অন্যদিকে পারসিয়ান ইতিহাসবিত আল উতবির মতে তাকে পরবর্তীতে পদ থেকে সরিয়ে দেয়া হয়েছিল কিন্তু পুনরায় দ্বিতীয় নুহের (শাসনকাল ৯৭৬-৯৯৭) উজির হিসেবে নিয়োগ পান এবং ৯৯২ সালে অবসর নেন ও ৯৯৭ সালের মধ্যে কোনো অজ্ঞান সময়ে মৃত্যুবরণ করেন।

কর্ম
মুহাম্মদ বালামির সবচেয়ে প্রসিদ্ধ কাজ হলে তারিখুল বালামি নামক গ্রন্থ। এটি আল তাবারির তারিখুল রসুল ওয়াল মুলুক নামক গ্রন্থের অনুবাদ। এটি ৯৬৩ সালে লেখা হয়েছে। আবু মনসুর মুহাম্মদের লেখা শাহনামার ভূমিকার পর এটিই প্রাচীন নব্য ফারসি ভাষার সবচেয়ে পুরনো নিদর্শন।

তথ্যসূত্র

বহিঃসংযোগ
 

ইরানি লেখক
ইরানি ইতিহাসবিদ
১০ম-শতাব্দীর ইতিহাসবিদ
১০ম-শতাব্দীর ইরানি ব্যক্তিত্ব
সামানি উজির
সামানি যুগের কবি
৯৭৪-এ মৃত্যু
সামানি সাম্রাজ্য

সামানি সাম্রাজ্য (, Sāmāniyān) (৮১৯–৯৯৯), ছিল মধ্য এশিয়ার একটি সুন্নি পারস্য সাম্রাজ্য। এর প্রতিষ্ঠাতা সামান খুদার নামানুসারে এর নাম করণ করা হয়েছে। জরস্ট্রিয়ান অভিজাত হওয়ার পরও সামান খুদা ইসলাম গ্রহণ করেছিলেন। সাসানীয় সাম্রাজ্যের পতনের পর এটি ছিল বৃহত্তর ইরান ও মধ্য এশিয়ার স্থানীয় রাজবংশ।

আরও দেখুন
পারস্য সাম্রাজ্য
ইরানের ইতিহাস
আফগানিস্তানের ইতিহাস
সুন্নি মুসলিম রাজবংশের তালিকা
বৃহত্তর খোরাসান
পারস্যের রাজাদের তালিকা

তথ্যসূত্র

গ্রন্থপঞ্জি

 Daniel, Elton. (2001) The History of Iran (The Greenwood Histories of the Modern Nations) Westport, CT: Greenwood Press. , 
 

৮১৯-এ প্রতিষ্ঠিত রাষ্ট্র ও অঞ্চল
৮৭৫-এ প্রতিষ্ঠিত
৯৯৯-এ বিলুপ্ত
সামানি সাম্রাজ্য
তাবারিস্তান
সুন্নি মুসলিম রাজবংশ
প্রাক্তন আমিরাত
২০১৪-১৫ দক্ষিণ আফ্রিকা ক্রিকেট দলের নিউজিল্যান্ড সফর

দক্ষিণ আফ্রিকা ক্রিকেট দল পূর্ব-নির্ধারিত সময়সূচী মোতাবেক ২১-২৭ অক্টোবর, ২০১৪ তারিখ পর্যন্ত নিউজিল্যান্ড সফর করে। সফরে দলটি নিউজিল্যান্ড ক্রিকেট দলের বিপক্ষে তিনটি একদিনের আন্তর্জাতিকে অংশ নেয়।

সিরিজে ২-০ ব্যবধানে দক্ষিণ আফ্রিকা জয়লাভ করে। এ সিরিজ জয়ের ফলে গত পাঁচ বছরের মধ্যে দক্ষিণ আফ্রিকা দল ওডিআই র‌্যাঙ্কিংয়ে প্রথমবারের মতো শীর্ষে পৌঁছে।

দলের সদস্য

ওডিআই সিরিজ

১ম ওডিআই

২য় ওডিআই

৩য় ওডিআই

পরিসংখ্যান

তথ্যসূত্র

বহিঃসংযোগ 
ইএসপিএনক্রিকইনফোতে সিরিজের প্রধান পাতা

২০১৪-এ নিউজিল্যান্ডীয় ক্রিকেট
২০১৪-এ দক্ষিণ আফ্রিকান ক্রিকেট
দক্ষিণ আফ্রিকা ক্রিকেট দলের নিউজিল্যান্ড সফর
২০১৪–১৫ আন্তর্জাতিক ক্রিকেট প্রতিযোগিতা
২০১৪-১৫ নিউজিল্যান্ডীয় ক্রিকেট মৌসুম
অজানা উড়ন্ত বস্তু বা অ-উ-ব

অজানা উড়ন্ত বস্তু বা অ-উ-ব বাংলা স্বাধীন রক ব্যান্ড মহীনের ঘোড়াগুলির দ্বিতীয় এবং অভিষেক একক অ্যালবাম। ১৯৭৮ সালে অ্যালবামটি হিন্দুস্তান রেকর্ডস কর্তৃক ইপি (ইপি) ৪৫-আরপিএম ডিস্ক হিসেবে ভারতের কলকাতায় মুক্তি পায়।

এই অ্যালবামে মোট দুইটি গান অন্তর্ভুক্ত হয়েছে। এর মধ্যে রঞ্জন ঘোষাল এককভাবে দুটি গান লিখেছেন। অ্যালবামের সঙ্গীত পরিচালনা করেছেন প্রদীপ চট্টোপাধ্যায় এবং গৌতম চট্টোপাধ্যায়।

গানের তালিকা

শিল্পীদের তালিকা 
 গৌতম চট্টোপাধ্যায় – লিড গিটার
 প্রদীপ চট্টোপাধ্যায় – কণ্ঠ
 রঞ্জন ঘোষাল – কন্ঠ
 তাপস দাস – কণ্ঠ
 তপেশ বন্দ্যোপাধ্যায় – কণ্ঠ

তথ্যসূত্র

বহিঃসংযোগ 
 

১৯৭৮-এর অ্যালবাম
মহীনের ঘোড়াগুলির অ্যালবাম
বাংলা ভাষার অ্যালবাম
হিন্দুস্তান রেকর্ডসের অ্যালবাম
২০০৭ ক্রিকেট বিশ্বকাপ ফাইনাল

২০০৭ ক্রিকেট বিশ্বকাপ ফাইনাল বার্বাডোসের কেনসিংটন ওভালে ২৮ এপ্রিল, ২০০৭ তারিখে অনুষ্ঠিত হয়। অস্ট্রেলিয়া ও শ্রীলঙ্কা দল দ্বিতীয়বারের মতো বিশ্বকাপের ফাইনালে মুখোমুখি হয়। দক্ষিণ আফ্রিকাকে অস্ট্রেলিয়া ও নিউজিল্যান্ডকে শ্রীলঙ্কা দল সেমি-ফাইনালে পরাজিত করে এ সুযোগ পায়।

বৃষ্টিবিঘ্নিত খেলায় অস্ট্রেলিয়া দল শ্রীলঙ্কাকে পরাজিত করে শিরোপা লাভ করে। ডাকওয়ার্থ-লুইস পদ্ধতিতে অস্ট্রেলিয়া ৫৩ রানে পরাজিত করে চতুর্থবার ও ধারাবাহিকভাবে তৃতীয়বার বিশ্বকাপ ট্রফি নিজেদের করে নেয়। অস্ট্রেলীয় বোলার গ্লেন ম্যাকগ্রা সিরিজের সেরা খেলোয়াড়ের মর্যাদা পান। দেশে ফিরলে দশ সহস্রাধিক সমর্থক অস্ট্রেলিয়াকে উষ্ণ অভিনন্দন জানায়।

বিস্তারিত 
প্রথমবারের মতো এ বিশ্বকাপের ফাইনালে দুই দলের অংশগ্রহণের পুণরাবৃত্তি ঘটে। দল দু’টো ১৯৯৬ সালের বিশ্বকাপের ফাইনালে অংশ নিয়েছিল যাতে শ্রীলঙ্কা বিজয়ী হয়। তন্মধ্যে শ্রীলঙ্কার বিপক্ষে এ পরাজয় ছাড়া প্রত্যেক মোকাবেলাতেই অস্ট্রেলিয়া জয় পায়। এ খেলায় অংশগ্রহণের মাধ্যমে শ্রীলঙ্কা দ্বিতীয়বারের মতো ফাইনালে অংশ নেয়। অন্যদিকে ষষ্ঠবার ফাইনালে ও ধারাবাহিকভাবে চতুর্থবারের মতো ফাইনালে পৌঁছে।

অস্ট্রেলীয় অধিনায়ক রিকি পন্টিং টসে জয়ী হয়ে ব্যাটিংয়ের সিদ্ধান্ত নেন। কিন্তু, বৃষ্টির কারণে খেলা শুরু হতে বিলম্ব হয়। ফলে, উভয় দলের ইনিংস ৩৮ ওভারে নির্ধারণ করা হয়। অ্যাডাম গিলক্রিস্ট ১৪৯ রানের অবিশ্বাস্য ইনিংস খেলেন। এ রানটি বিশ্বকাপের ফাইনালে যে-কোন ব্যাটসম্যানের জন্য সর্বোচ্চ। ফলে অস্ট্রেলিয়া বিরাট রান সংগ্রহ করে। পরবর্তীতে শ্রীলঙ্কান ব্যাটসম্যান কুমার সাঙ্গাকারা ও সনাথ জয়াসুরিয়া দ্বিতীয় উইকেট জুটিতে ১১৬ রান করলে প্রতিদ্বন্দ্বিতা জমে উঠে। উভয়ে আউট হলে শ্রীলঙ্কার জয়ের সম্ভাবনা ধীরে ধীরে কমতে থাকে। পুনরায় বৃষ্টি নামলে শ্রীলঙ্কার ইনিংস ৩৬ ওভারে ২৬৯ রান নির্ধারণ করা হয়। ৩৩তম ওভার শেষে আম্পায়ারদ্বয় মন্দ আলোকের জন্য খেলা স্থগিত করেন। অন্যদিকে অস্ট্রেলিয়া দলের খেলোয়াড়েরা তাদের বিজয় উৎসব করতে শুরু করে। আম্পায়ারদ্বয় ভুলক্রমে এ সিদ্ধান্ত নিয়েছিলেন। ফলে, চূড়ান্ত তিন ওভার পরদিন খেলার সিদ্ধান্ত নেয়া হয়। শ্রীলঙ্কার জয়ের জন্য ১৮ বলে ৬১ রানের প্রয়োজন ছিল। মাহেলা জয়াবর্ধনে পরদিন না খেলতে সিদ্ধান্ত নেন। তিনি দলকে ব্যাটিং চালিয়ে যাবার পরামর্শ দেন। রিকি পন্টিং কেবলমাত্র স্পিনার দিয়ে খেলাতে সম্মত হন। পরবর্তীতে আম্পায়ারদ্বয় তাদের ভুলের জন্য ক্ষমা প্রার্থনা করেন। খেলা শেষে ৩৭ রানে জয়ী হয় অস্ট্রেলিয়া দল। শেষ তিন ওভার পুরোপুরি অন্ধকারাচ্ছন্ন ছিল। এ সময়ে শ্রীলঙ্কা দল মাত্র নয় রান করে। এরফলে ডাক-ওয়ার্থ লুইস পদ্ধতিতে অস্ট্রেলিয়া ৫৩ রানের জয় পায় ও অস্ট্রেলিয়ার তুলনায় ২ ওভার কম ব্যাটিংয়ের সুযোগ পায়।

অস্ট্রেলিয়া দল প্রতিযোগিতায় অপরাজিত অবস্থায় শিরোপা জয় করে। বিশ্বকাপে পরাজয়বিহীন অবস্থায় দলটি ২৯টি খেলায় জয় পায়।

তথ্যসূত্র

বহিঃসংযোগ 

2007 Cricket World Cup website
ICC Overview of 2007 World Cup
ICC website - Cricket World Cup page
Cricinfo - Cricket World Cup 2007

২০০৭ ক্রিকেট বিশ্বকাপ
ক্রিকেট বিশ্বকাপ ফাইনাল
২০০৭-এ ক্রিকেট
লিওন জনসন (ক্রিকেটার)

লিওন রেয়ন জনসন (জন্ম: ৮ আগস্ট, ১৯৮৭) জর্জটাউনের ডেমেরারা এলাকায় জন্মগ্রহণকারী গায়ানার ক্রিকেটার। শ্রীলঙ্কায় অনুষ্ঠিত ২০০৬ সালের আইসিসি অনূর্ধ্ব-১৯ ক্রিকেট বিশ্বকাপে ওয়েস্ট ইন্ডিজ ক্রিকেট দলের অধিনায়কত্বের দায়িত্ব পালন করেন লিওন জনসন।

ঘরোয়া ক্রিকেট 
২০০৩-০৪ মৌসুমে গায়ানার পক্ষে প্রথম-শ্রেণীর ক্রিকেটে অভিষেক ঘটে তার। দুইটি প্রথম-শ্রেণীর খেলায় অংশগ্রহণ করে তিনি তিন ইনিংসে মাত্র চার রান সংগ্রহ করতে পেরেছিলেন। পরের তিন মৌসুমেও তিনি তেমন সাফল্য পাননি। ২০০৭-০৮ মৌসুমে লিস্ট-এ ক্রিকেটে অভিষিক্ত হন তিনি।

২০০৭-০৮ মৌসুমে ঘরোয়া ক্রিকেটে ক্যারিব বিয়ার সিরিজের গায়ানার পক্ষে ৬ খেলায় ৪২.৭০ গড়ে ৪২৭ রান করেন। ৭ মার্চ, ২০০৮ তারিখে অনুষ্ঠিত খেলায় মাত্র ছয় রানের জন্য প্রথম-শ্রেণীর ক্রিকেটে প্রথম সেঞ্চুরি প্রাপ্তি থেকে বঞ্চিত হন। কম্বাইন্ড ক্যাম্পাসেস এন্ড কলেজেসের বিপক্ষে অনুষ্ঠিত খেলায় অফ-স্পিনার শার্লি ক্লার্কের ওয়াইড বলে আউট হন তিনি।

আন্তর্জাতিক ক্রিকেট 
ওয়েস্ট ইন্ডিজের বড়দের দলে খেলার পূর্বে জনসন অনূর্ধ্ব-১৯ দলে খেলেন ও সাতটি যুবদের একদিনের আন্তর্জাতিকে অংশগ্রহণ করেন। ৩০.০০ গড়ে ত্রিশ রান সংগ্রহ করেন যাতে তার সর্বোচ্চ সংগ্রহ ছিল অপরাজিত ২৯। পাশাপাশি স্লো বোলিং করে ৯ উইকেট পান ২৭.৪৪ গড়ে। তন্মধ্যে সেরা বোলিং করেন ৩/২৪। ২০০৬ সালে অনূর্ধ্ব-১৯ বিশ্বকাপে দলের অধিনায়কত্বের দায়িত্ব পালন করেন। দক্ষিণ আফ্রিকার বিপক্ষে তার সংগৃহীত ৮৩ রানের ফলে ওয়েস্ট ইন্ডিজ দল প্রতিযোগিতার পরের রাউন্ডে অগ্রসর হয়।

ক্যারিব বিয়ার সিরিজে ধারাবাহিকভাবে সফলতা প্রাপ্তির ফলে বারমুদা ও কানাডা নিয়ে অনুষ্ঠিত ত্রি-দেশীয় সিরিজে তাকে অন্তর্ভুক্ত করা হয়। ব্রেন্ডন ন্যাশ ও কেমার রোচের সাথে তারও বারমুদার বিপক্ষে একদিনের আন্তর্জাতিকে অভিষেক ঘটে। ২৮ বলে ২৭ রান করে ডেলিওয়ান বর্ডেনের বলে কট-আউট হন। ঐ খেলায় দল ছয় উইকেটে জয় পায়। ২২ আগস্ট, ২০০৮ তারিখে জনসন তার প্রথম অর্ধ-শতক করেন। জেভিয়ার মার্শালের সাথে ১২৮ রানের জুটি গড়েন ও রেকর্ডসংখ্যক ছক্কা গড়েন। কানাডা দল ৪৯ রানে পরাজিত হয়।

সেপ্টেম্বর, ২০১৪ তারিখে গ্রোস আইলেটের বিউসেজোর স্টেডিয়ামে বাংলাদেশের বিপক্ষে তার টেস্ট অভিষেক ঘটে। ঐ টেস্টের উভয় ইনিংসে তিনি ৬৬ ও ৪১ রান করেন।

তথ্যসূত্র

বহিঃসংযোগ 
CricketArchive stats
Cricinfo player profile

ওয়েস্ট ইন্ডিয়ান ক্রিকেটার
১৯৮৭-এ জন্ম
জীবিত ব্যক্তি
ওয়েস্ট ইন্ডিজের টেস্ট ক্রিকেটার
ওয়েস্ট ইন্ডিজের একদিনের আন্তর্জাতিক ক্রিকেটার
গায়ানার ক্রিকেটার
গায়ানা আমাজন ওয়ারিয়র্সের ক্রিকেটার
গায়ানি ক্রিকেটার
দৃশ্যমান মহীনের ঘোড়াগুলি

দৃশ্যমান মহীনের ঘোড়াগুলি বাংলা স্বাধীন রক সঙ্গীত ব্যান্ড মহীনের ঘোড়াগুলির তৃতীয় অ্যালবাম। ১৯৭৯ সালে ভারতী রেকর্ডস কর্তৃক ভারতের কলকাতায় এটি মুক্তি পায়।

এই অ্যালবামে মোট দুইটি গান অন্তর্ভুক্ত করা হয়েছে। এর মধ্যে একটি তাপস দাস এবং একটি রঞ্জন ঘোষাল লিখেছেন। সঙ্গীত পরিচালনা করেছেন তাপস দাস এবং প্রদীপ চট্টোপাধ্যায়। অ্যালবামের মূল প্রচ্ছদ নকশা করেছিলেন সঙ্গীতা ঘোষাল।, এছাড়াও তিনি গানগুলোকে ইংরেজিতে অনুবাদ করেছিলেন।

গানের তালিকা

শিল্পীদের তালিকা
 প্রদীপ চট্টোপাধ্যায় – কন্ঠ, গিটার
 রঞ্জন ঘোষাল – কন্ঠ
 তাপস দাস – কণ্ঠ
 তপেশ বন্দ্যোপাধ্যায় – কণ্ঠ

তথ্যসূত্র

বহিঃসংযোগ
 

১৯৭৯-এর অ্যালবাম
মহীনের ঘোড়াগুলির অ্যালবাম
বাংলা ভাষার অ্যালবাম
ভারতী রেকর্ডসের অ্যালবাম
আবার বছর কুড়ি পরে

আবার বছর কুড়ি পরে বাংলা স্বাধীন রক সঙ্গীত দল মহীনের ঘোড়াগুলির চতুর্থ এবং প্রথম সম্পাদিত অ্যালবাম। ১৯৯৫ সালে আশা অডিও কর্তৃক ভারতের কলকাতা আন্তর্জাতিক কলকাতা পুস্তকমেলায় এটি মুক্তি পায়।

পাশাপাশি জানুয়ারি ১৯৯৫ সালে একই নামে মহীনের ঘোড়াগুলি প্রকাশনা থেকে অ্যালবামটির একটি সংকলন বই আকারে প্রকাশিত হয়। যেটি উৎসর্গ করা হয়েছিলো দীপক মজুমদার এবং বারীন সাহাকে।

এই অ্যালবামে মোট আটটি গান অন্তর্ভুক্ত হয়েছে। যা অধিকাংশই মহীনের ঘোড়াগুলি কর্তৃক সুরারোপিত করা হয় নি, এবং তাদের সদস্য কর্তৃক গাওয়াও হয় নি। মূলত কিছু আসন্ন সঙ্গীতশিল্পী এবং সঙ্গীতদলকে তাদের প্রতিভা প্রচারের মাধ্যম তৈরি করে দেয়ার জন্যে মহীনের ঘোড়াগুলি পৃষ্ঠপোষক হিসেবে কাজ করেছে।

প্রকৃতপক্ষে এই অ্যালবাম নাম নেয়া হয়েছে আধুনিক বাংলা কবি জীবনানন্দ দাশের বনলতা সেন (১৯৩৫) কাব্যগ্রন্থের দ্বিতীয় কবিতা "কুড়ি বছর পরে" কবিতার প্রথম লাইন থেকে। কবিতার প্রথম দুটি পঙ্‌ক্তি হলো:
আবার বছর কুড়ি পরে তার সাথে দেখা হয় যদি!
আবার বছর কুড়ি পরে—

রেকর্ডিং 
অ্যালবামের ক্রমান্বয়ে আটটি গান ধারণ করা হয়েছে পশ্চিমবঙ্গের "প্রেস্তো" রেকর্ডিং স্টুডিওতে এবং সঙ্গীত পরিচালনা করেছেন দেবজিৎ বিশ্বাস। এলো কি অসময় গানটি এই অ্যালবামের তৎকালীন সময়ে ডিজিটাল পদ্ধতিতে পুনমুদ্রিত হয়।

গানের তালিকা 
মূল অ্যালবাম

১৯৯৫ সালে আশা অডিও কর্তৃক অ্যালবামটি পুনমুক্তি দেয়া হয় যেখানে অতিরিক্ত সাতটি গান সংকলিত হয়েছে। এর মধ্যেে কয়েকটি গান মহীনের ঘোড়াগুলির শুরুর দিকের গানের পুন-রেকডিং ছিলো।

কর্মিবৃন্দ 
একক
 গৌতম চট্টোপাধ্যায় – লিড ভোকাল, লিড গিটার
 প্রদীপ চট্টোপাধ্যায় – কন্ঠ
 তপেশ বন্দ্যোপাধ্যায় – কণ্ঠ
 দিব্য মুখোপাধ্যায় – কণ্ঠ
 সুরজিৎ চট্টোপাধ্যায় – কণ্ঠ
 অণুপ বিশ্বাস – কণ্ঠ
 বাদল সরকার – কণ্ঠ
 অন্তরা চৌধুরী – কণ্ঠ
 ঋতুপর্ণা দাশ – কণ্ঠ
 চন্দ্রিমা মিত্র – কণ্ঠ
 পরমা বন্দ্যোপাধ্যায় – কণ্ঠ
 প্রবীর দাস – কণ্ঠ

সঙ্গীতদল
 লক্ষ্মীছাড়া
 গড়ের মাঠ
 ক্রস উইন্ডস

টীকা

তথ্যসূত্র

বহিঃসংযোগ 
 

১৯৯৫-এর অ্যালবাম
মহীনের ঘোড়াগুলির অ্যালবাম
বাংলা ভাষার অ্যালবাম
আশা অডিওর অ্যালবাম
ম্যাট হেনরি

ম্যাথু জেমস হেনরি (জন্ম: ১৪ ডিসেম্বর, ১৯৯১) ক্যান্টারবারির ক্রাইস্টচার্চে জন্মগ্রহণকারী নিউজিল্যান্ডীয় ক্রিকেটার। নিউজিল্যান্ড ক্রিকেট দলের অন্যতম উদীয়মান খেলোয়াড় ম্যাট হেনরি মূলতঃ ডানহাতি ফাস্ট-মিডিয়াম বোলার। ঘরোয়া ক্রিকেটে ক্যান্টারবারি দলের হয়ে খেলছেন। এছাড়াও, নিউজিল্যান্ড এ ক্রিকেট দলের হয়েও খেলছেন তিনি।

খেলোয়াড়ী জীবন 
৩১ জানুয়ারি, ২০১৪ তারিখে ভারতের বিপক্ষে অনুষ্ঠিত পঞ্চম ওডিআইয়ের মাধ্যমে আন্তর্জাতিক ক্রিকেট অঙ্গনে অভিষেক ঘটে তার। রোহিত শর্মাকে আউট করে ম্যাট হেনরি তার ১ম উইকেট লাভ করেন। ওয়েলিংটনের ওয়েস্টপ্যাক স্টেডিয়ামে অনুষ্ঠিত দিন/রাতের খেলায় তিনি ১০ ওভার বোলিং করে ৩৮ রানের বিনিময়ে ৪ উইকেট পান। এরফলে নিউজিল্যান্ডের একদিনের ক্রিকেটের ইতিহাসে অভিষেকে তৃতীয় সেরা বোলিং করার গৌরব অর্জন করেন। খেলায় তার দল ৮৭ রানে বিজয়ী হয় ও ৪-০ ব্যবধানে সিরিজ জয় করে।

টেস্ট ক্রিকেট 

লাল রঙে বিফল সফর ও সোনালী রঙে সফল সফরগুলি প্রদর্শন করা হলো।

ক্রিকেট বিশ্বকাপ 
৮ জানুয়ারি, ২০১৫ তারিখে নিউজিল্যান্ড ক্রিকেট তাদের ১৫-সদস্যের চূড়ান্ত তালিকা প্রকাশ করে। কিন্তু ঐ তালিকায় তার অন্তর্ভুক্তি ঘটেনি। কিন্তু, ২২ মার্চ হাঁটুর গোড়ালিতে আঘাতপ্রাপ্তির ফলে অ্যাডাম মিলেন দল থেকে বাদ পড়েন। ফলে তার পরিবর্তে ম্যাট হেনরিকে অন্তর্ভুক্ত করা হয়। ২৪ মার্চ, ২০১৫ তারিখে ইডেন পার্কে অনুষ্ঠিত সেমি-ফাইনালে দক্ষিণ আফ্রিকার বিপক্ষে অংশগ্রহণ করেন তিনি। কিন্তু, ৪০ রান দিয়েও তিনি কোন উইকেট লাভ করতে সক্ষম হননি।

তথ্যসূত্র

আরও দেখুন 
 কোরে অ্যান্ডারসন
 নিউজিল্যান্ড জাতীয় ক্রিকেট দল
 ২০১৪-১৫ দক্ষিণ আফ্রিকা ক্রিকেট দলের নিউজিল্যান্ড সফর

বহিঃসংযোগ 
 
 

নিউজিল্যান্ডীয় ক্রিকেটার
১৯৯১-এ জন্ম
জীবিত ব্যক্তি
নিউজিল্যান্ডের একদিনের আন্তর্জাতিক ক্রিকেটার
২০১৫ ক্রিকেট বিশ্বকাপের ক্রিকেটার
২০১৯ ক্রিকেট বিশ্বকাপের ক্রিকেটার
নিউজিল্যান্ডের টুয়েন্টি২০ আন্তর্জাতিক ক্রিকেটার
ক্যান্টারবারির ক্রিকেটার
চেন্নাই সুপার কিংসের ক্রিকেটার
ডার্বিশায়ারের ক্রিকেটার
কেন্টের ক্রিকেটার
নিউজিল্যান্ডের টেস্ট ক্রিকেটার
পাঞ্জাব কিংসের ক্রিকেটার
সমারসেটের ক্রিকেটার
সাউথ আইল্যান্ডের ক্রিকেটার
টুয়েন্টি২০ আন্তর্জাতিকে হ্যাট্রিক লাভকারী
ওরচেস্টারশায়ারের ক্রিকেটার
২০২৩ ক্রিকেট বিশ্বকাপের ক্রিকেটার
সেন্ট জোসেফ কলেজ, ইপসউইচে শিক্ষিত ব্যক্তি
লখনউ সুপার জায়ান্টসের ক্রিকেটার